Programiranje kompletne FUN kartice
Prvo podesite napon na ispravljaču na 6 V i prebacite programator u AVR mod (uključena samo zelena LED). Džamper J1 postavite u položaj "6 MHz", a zatim ubacite FUN karticu u SMART konektor (KON3) tako da kontakti idu napred okrenuti na dole.
Ispravljač na 6 V | AVR mod | 6 MHz
Zatim startujte program "Master Burner" (MasterBurner.exe). Pre prvog korišćenja potrebno je podesiti COM port i programator; ovo se radi samo jednom, program pamti ova podešavanja. Možete da promenite i jezik na kome su ispisane opcije na "srpski" ili neki drugi koji Vam odgovara. Ovde ćemo raditi sa engleskim jezikom. Ako ste već jednom podesili opcije programa možete ovo podešavanje da preskočite i idete na postupak programiranja. Izaberite iz menija stavku "Options", a zatim "Setup".
Pojaviće se novi prozor u kome treba da odaberete odgovarajući COM port. U primeru ćemo da koristimo COM1. Zatim odaberite programator MasterCRD1. Kada ste to završili kliknite na "Save" kako bi ove opcije ostale memorisane.
Iz prozora za izbor kartice izaberite "Funcard [AT90S8515 + 24C64]".
Sada treba da izaberete fajl kojim ćete isprogramirati kontroler. Kliknite na sliku žute fascikle pored koje je broj 1; otvoriće Vam se standardni prozor za izbor fajla. Kada odaberete fajl, u srednjem delu prozora programa videćete sadržaj fajla.
Ako imate poseban fajl za interni EEPROM kontrolera, učitajte ga klikom na žutu fasciklu sa brojem 2. Mada, uglavnom se u fajlu za kontroler nalazi i fajl za interni EEPROM i ova opcija nije potrebna. Ostalo je još da učitate fajl za eksterni EEPROM. Uradite to tako što kliknete na sliku žute fascikle pored koje je broj 3 i odaberete željeni fajl.
Sada je sve spremno za početak programiranja. Kliknite na ikonu za programiranje (ruka koja piše po papiru).
Otvoriće se novi prozor sa porukom da prebacite programator u mod 4. Kod UNICARD-1 programatora to je AVR mod (uključena zelena LED), a pošto smo na samom početku postavili programator u AVR mod, kliknite na "OK".
Sada će programator da upiše loader u kontroler; u donjem delu ćete videti crveni progres bar, a LED2 će da treperi. Posle par sekundi, kada se to završi, pojaviće se prozor sa porukom da prebacite programator u mod 0. Kod UNICARD-1 programatora to je PHOENIX mod.
Pritiskanjem tastera TA1 prebacite programator u PHOENIX mod, kada treba da budu uključene i žuta i zelena LED. Zatim pritisnite OK u prozoru sa porukom da prebacite programator u mod 0. |
Sada se u karticu upisuje sadržaj u eksterni EEPROM. Dok to traje, u donjem delu ćete videti crveni progres bar, a LED2 će biti isključena. Kada se završi ta faza, ponovo će da se pojavi prozor sa porukom da programator prebacite u mod 4 (AVR mod kod UNICARD-1 programatora), da bi se ovoga puta u kontroler upisao željeni fajl.
Pritiskanjem tastera TA1 prebacite programator u AVR mod, kada treba da bude uključena samo zelena LED. Zatim pritisnite OK u prozoru sa porukom da prebacite programator u mod 4. |
Sada se u karticu upisuje željeni sadržaj za kontroler. Dok to traje, u donjem delu ćete videti crveni progres bar, a LED2 će da treperi. Kada se završi ta faza, čuće se karakterističan kratak zvučni signal (ako imate zvučnu karticu) i u samom dnu prozora programa "Master Burner" pisaće poruka "Card ready ...". Izvadite karticu iz programatora; kartica je isprogramirana i spremna za upotrebu. U ovom trenutku možete da odspojite kabl za vezu sa PC računarom i konektor od ispravljača ako ne nameravate da koristite programator neko vreme. Na isti način se programiraju i druge kartice bazirane na AVR kontroleru, samo je potrebno iz spiska kartica izabrati odgovarajuću. [NAZAD]