UNICARD-1 univerzalni programator
| Osnovni podaci: Programator "UNICARD-1" prvenstveno je zamišljen kao programator za što veći broj tipova SMART kartica, ali je postavljanjem konektora za dodatne module pomoću njega moguće programirati veliki broj čipova koji se programiraju serijski. U njega su ugradjena 4 režima rada: - programator kartica baziranih na PIC kontroleru (GOLD WAFER, SILVER, SILVER2, BLUE, GREEN) - programator kartica baziranih na AVR kontroleru (FUN1, FUN2, ..., JUPITER, GALAXY) - PHOENIX programator, 3.57 MHz i 6 MHz - PONY programator, bazni deo (za programiranje čipova potrebni su dodatni moduli). Izbor moda rada odabira se tasterom, a indikacija je izvedena pomoću dve LED diode, žute i zelene.
Modovi rada: Pomoću prvog moda programira se PIC kontroler koji se nalazi na kartici, ne i dodatni EEPROM. Pomoću drugog moda programira se AVR kontroler koji se nalazi na kartici, a kao i kod prethodnog moda nije moguće programirati dodatni EEPROM. Za programiranje dodatnih EEPROMA koji se nalaze na karticama koristi se PHOENIX mod. Ovim modom je moguće programirati i čitati i druge tipove SMART kartica kao što su originalne DVB satelitske kartice, a moguće je čitati i GSM kartice i iz njih izvući potrebne podatke, čime može da se emulira do 8 GSM kartica na jednoj SILVER kartici. Ovaj mod se koristi i za programiranje titanijum kartica. Poslednji, PONY mod, pruža najveću podršku od ova 4 moda, za programiranje čipova koji mogu da se programiraju serijskim putem, a spisak je zaista veliki (detaljan spisak možete da pogledate ovde). Izdvajamo nekoliko tipova: - 24Cxx - SDE 25x6 - AT89S8252 - AT90S seriju kontrolera, AT Mega - 93Cxx - PIC 12C5xx, 12CE67x, 16C6x, 16C62x, 16x8x, 16F62x, 16C7x, 16F87x - 25xxx Kao što je već rečeno, za programiranje ovih čipova potrebni su dodatni moduli koji se 10-to žilnim kablom povezuju sa programatorom. Kabl se ne isporučuje uz programator, ali može posebno da se naruči.
Priključivanje: Programator se priključuje na serijski port PC računara pomoću serijskog kabla koji se isporučuje uz programator. Za napajanje koristi spoljni ispravljač (koji se isporučuje uz njega), jer je iskustvo pokazalo da je to sigurniji način od uzimanja napona sa porta računara. Rad sa programatorom: Korišćenje programatora je jednostavno - priključi se na računar, uključi se napajanje, izabere se odgovarajući napon na ispravljaču, pomoću tastera se izabere željeni mod rada, startuje se odgovarajući program i ubaci se odgovarajuća kartica ili modul. Programiranje SMART kartica izvodi se u 4 koraka: odaberu se fajlovi za kontroler i EEPROM, programator se prebaci u odgovarajući mod (PIC ili AVR) i isprogramira se loader, zatim se programator prebaci u PHOENIX mod i isprogramira se dodatni EEPROM, i na kraju se programator vrati u PIC ili AVR mod i isprogramira se finalni sadržaj za kontroler. Korisnik nema potrebe da se brine o loaderu, program ga sam automatski ubacuje u kontroler. Detaljno uputstvo za programiranje svakog tipa kartica nalazi se na CD-u koji se isporučuje uz programator.
Sadržaj kompleta: - programator UNICARD-1 - ispravljač - CD sa uputstvom - serijski kabl za vezu sa PC-jem |
Sadržaj CD-a: Na CD-u se nalazi detaljno uputstvo za programiranje svakog od tipa kartica, kao i postupak isčitavanja podataka iz GSM kartice za emulaciju. Opisan je i detaljan postupak pravljenja kartice za emulaciju pomoću silver kartice. Na CD-u se nalazi i sav potreban softver: - Master Burner - Card Writer - Pic Bin editor - IC-Prog - Pony Prog - Sim scan - fajlovi potrebni za emulaciju do 8 GSM kartica na jednoj silver kartici Dodatna oprema: Od dodatne opreme može da se poruči kabl za vezu sa dodatnim modulima (potreban je samo za PONY mod), dodatni moduli za programiranje čipova (takodje za PONY mod), držač za GSM karticu kako bi mogla da se ubaci u programator (ako imate onu originalnu plastiku od kartice, onda vam ovo nije potrebno). Kupac može da zahteva da se umesto kristala od 3.57 MHz postavi kristal od 10.7 Mhz (kristal od 6 MHz je uvek prisutan) čime se dobije brže isčitavanje GSM kartica. Takodje je moguće postavljanje podnožja za kristal od 3.57 MHz i isporuka dodatnog kristala od 10.7 MHz, čime korisniku ostaje mogućnost rada sa obe ove frekvence (mada se 3.57 MHz redje koristi). Moguće je poručiti silver karticu već isečenu na oblik GSM kartice. [NAZAD]