Priključenje i modovi rada
Programator se priključuje sa dva kabla; jedan služi za vezu sa PC računarom, a drugi služi za priključenje na ispravljač. Pomoću tastera se vrši izbor moda rada, a 4 LED diode služe za indikaciju rada programatora. Tu je još i džamper za izbor frekvence za PHOENIX mod.
KON1 - priključak za ispravljač KON2 - priključak za serijski port PC računara KON3 - konektor za priključenje dodatnih modula (PONY mod) KON4 - konektor za SMART kartice LED1 - indikacija prisutnosti napona napajanja LED2 - indikacija komunikacije sa PC računarom LED3 - indikacija moda rada programatora LED4 - indikacija moda rada programatora TA1 - taster za izbor moda rada programatora J1 - izbor frekvence za PHOENIX mod
Priključenje programatora: Prvo uključite ispravljač u utikač mrežnog napona, zatim podesite potreban napon na ispravljaču (o konkretnim naponima biće reči kasnije) i zatim uključite odgovarajući priključak ispravljača u KON1 konektor na programatoru (uključiće se LED1 ako je napon prisutan). Nakon toga priključite kabl za vezu sa računarom u konektor KON2 i pritiskom na taster TA1 izaberite željeni mod. Zatim startujte odgovarajući program, ubacite željenu karticu u SMART konektor KON4 ili priključite odgovarajući modul u konektor KON3. Tačna procedura je detaljno opisana za svaki primer. Ako se programira kartica radjena na štampanoj ploči (PCB), prilikom njenog ubacivanja može doći do promene moda. U tom slučaju je nakon ubacivanja kartice potrebno ponovo podesiti mod.
Podesite potreban napon | Uključite programator | Uključite kabl za PC | Izaberite željeni mod
Modovi rada: Nakon priključenja programator se postavlja u PHOENIX mod (uključene su i žuta i zelena LED). To je namerno tako uradjeno jer će većini korisnika taj mod biti najpotrebniji. Priskom na taster TA1 programator prelazi u AVR mod (uključena je zelena LED). Sledećim pritiskom prelazi se u PIC mod (uključena je žuta LED), a još jednim pritiskom prelazi se u PONY mod (isključene su i žuta i zelena LED). Ponovnim pritiskom programator prelazi ponovo u PHOENIX mod i tako u krug.
PHOENIX mod | AVR mod | PIC mod | PONY mod
NAPOMENA: U svim primerima korišćenja programatora podrazumeva se da je ispravljač uključen u mrežni utikač, da je pogramator priključen na ispravljač i na serijski (COM) port PC računara (sve jedno je koji ćete COM port koristiti). U svim primerima programator je povezan na COM1, svi ostali potrebni parametri biće dati u konkretnom primeru. [NAZAD]