Zamena sadržaja eksternog EEPROM-a SILVER kartice
U slučaju da u kontroleru SILVER kartice imate tzv. "DS9" fajl, možete jednostavno i brzo da zamenite samo sadržaj eksternog EEPROM-a. Za većinu korisnika ovo je najčešći slučaj. Prvo podesite napon na ispravljaču na 6 V i prebacite programator u PHOENIX mod (uključene su žuta i zelena LED). Džamper J1 postavite u položaj "6 MHz", a zatim ubacite SILVER karticu u SMART konektor (KON3) tako da kontakti idu napred okrenuti na dole.
Ispravljač na 6 V | PHOENIX mod | 6 MHz
Zatim startujte program "Pic BIN editor" (picbined.exe). U gornjem desnom uglu kliknite na "Enable".
Kada kliknete na to dugme, natpis će da se promeni u "Disable". Zatim iz prozora za izbor načina kodiranja odaberite "ds9_5in1".
U meniju kliknite na "File", pa na "Open"; pojaviće se standardni prozor za izbor fajla. Odaberite željeni fajl.
Nakon što se odabrali fajl, kliknite na jezičak "JDM/Phoenix" i podesite parametre kao na slici. Obratite pažnju da podesite COM port na koji ste priključili programator. U ovom primeru je to COM1.
Kliknite na "Write". Pojaviće se prozor sa pitanjem da li ste odabrali odgovarajuće parametre. Kliknite na "Yes".
U ovom trenutku može da se desi u retkim slučajevima da program otvori novi prozor koji izgleda otprilike ovako. Ako se to desi, klknite na "No". Ako se prozor ne pojavi, krenuće programiranje eksternog EEPROM-a.
Dok traje programiranje, u donjem delu se vidi plavi progres bar, a LED2 je isključena. Kada se programiranje završi, ispod progres bara pojaviće se poruka "Success (write)". Izvadite karticu iz programatora.
Kartica je sada isprogramirana, tačnije zamenjen je sadržaj eksternog EEPROM-a, i spremna je za upotrebu. U ovom trenutku možete da odspojite kabl za vezu sa PC računarom i konektor od ispravljača ako ne nameravate da koristite programator neko vreme. [NAZAD]