Programi na pratećem CD-u
Opis programa: Na CD-u se nalaze svi potrebni programi za rad sa programatorom UNICARD-1, a to su (abecednim redom): - "Cardwriter" služi za progamiranje SMART kartica (kao i "Master Burner") baziranih na PIC i AVR kontrolerima, ali ima manji broj tipova kartica koje može da programira. Iako je u svim primerima na CD-u korišćen "Master Burner", ovaj program je stavljen na CD jer se koristi skoro isto kao i "Master Burner", a možda će se nekima više svideti da rade sa njim. Koristi se u svim modovima sem u PONY modu. - "IC-Prog" služi za programiranje programabilnih integralnih kola koja se programiraju serijskim putem. Koristi se uglavnom u PONY modu, a moguće je i programiranje kontrolera na PIC karticama u PIC modu, kao i AVR kontrolera na AVR karticama u AVR modu. Takodje, u odredjenim situacijama može da se koristi i u PHOENIX modu. - "Master Burner" služi za programiranje SMART kartica baziranih na PIC i AVR kontrolerima; u svim primerima programiranja SMART kartica je korišćen upravo ovaj program. Koristi se u svim modovima sem u PONY modu. - "PicBin Editor" služi za pregled i izmenu ključeva za satelitske kartice, kao i za zamenu ključeva u njima, tj. za programiranje EEPROM-a na SMART karticama. Koristi se isključivo u PHOENIX modu. - "PonyProg2000" ima istu namenu kao i "IC-Prog". Za neke IC je bolje koristiti jedan, a za neke drugi program, a neki od tipova IC-a postoje samo u jednom od njih. Znači, koristite oba programa u skladu sa svojim potrebama. - "Sim Emu" je program za SILVER karticu koji služi za emulaciju do 8 GSM kartica. Sva potrebna uputstva nalaze se na CD-u. - "Sim Scan" služi za isčitavanje podataka iz GSM kartica potrebnih za emulaciju pomoću "Sim Emu" programa. U istom direktorijumu nalaze se dve verzije programa, v1.33 i v2.00. Sva potrebna uputstva nalaze se na CD-u. - "Titanium Card Progger" služi za programiranje titanium kartica. - "Titanium Loader" služi za programiranje titanium kartica. Instalacija programa: Svi programi, sem "Sim Scan"-a, mogu da se pokrenu direktno sa CD-a, ali pošto svaki od njih upisuje neke parametre u neki od svojih fajlova, potrebno ih je prebaciti na hard disk i isključiti im "Read only" atribut. To je najbolje da učinite tako što ćete nakon prebacivanja na hard disk da obeležite sve fajlove u odredjenom direktorijumu, zatim da kliknete desnim tasterom miša na bilo koji od obeleženih fajlova, da iz padajućeg menija odaberete opciju "Properties" i isključite atribut "Read-only". Jedino "Sim Scan" MORA da se kopira na C:\sim_scan (u protivnom neće da radi), dok svi ostali programi mogu da se prekopiraju (nije potrebna instalacija) u bilo koji direktorijum na bilo kojoj particiji hard diska. Fajlove za "Sim Emu" ne morate da kopirate na hard disk, jer oni nisu izvršni fajlovi za PC računar.
[NAZAD]